**OBAVIJEST O PROIZVODU – KOZMETIČKI PROIZVODI**

**TKO?**

* **Odgovorna osoba (proizvođač ili uvoznik)**
* **Distributer**

**ŠTO?**

* **Ime ili registrirano ime odgovorne osobe (te podatke je moguće skratiti ako to skraćenje omogućuje identifikaciju te osobe i njezine adrese)**
* **ako je navedeno nekoliko adresa (proizvođač, distributer i sl.), potrebno je istaknuti onu adresu na kojoj odgovorna osoba ima izravno dostupnu dokumentaciju s podacima o proizvodu**
* **za uvezene proizvode potrebno je navesti i zemlju porijekla**
* **nominalni sadržaj u vrijeme pakiranja naveden u obliku mase ili obujma (postoje izuzeci)**
* **najkraći rok trajanja (mjesec/godina i/ili dan/mjesec/godina)**
* **prije samog datuma ili podatka o tome gdje se rok trajanja na ambalaži nalazi, mora biti naveden simbol pješčanog sata (Simbol 1.) ili riječi „najbolje upotrijebiti prije kraja“. Za kozmetičke proizvode koji imaju najkraći rok trajanja dulji od 30 mjeseci nije potrebno navoditi najkraći rok trajanja, nego je potrebno navesti razdoblje nakon otvaranja do isteka kojeg je proizvod siguran i to uporabom simbola otvorene teglice (Simbol 2.)**
* **posebne mjere opreza koje je potrebno poštovati prilikom uporabe te barem one iz Priloga III. do VI. Uredbe i bilo koja upozorenja o kozmetičkim proizvodima za profesionalnu uporabu**
* **serijski broj proizvodnje ili referentni broj za identifikaciju kozmetičkog proizvoda. Ako to nije moguće navesti iz praktičkih razloga budući da su kozmetički proizvodi premali, ti se podaci moraju navesti na ambalaži**
* **funkcija kozmetičkog proizvoda, osim ako to nije jasno ih njegova izgleda**
* **popis sastojaka. Ispred popisa mora stajati izraz „Sastojci“. Ovaj se podatak može navesti samo na ambalaži. Popis sastojaka se navodi po padajućem nizu, imajući na umu činjenicu da se sastojci u koncentracijama manjim od 1% mogu navoditi bilo kojim redoslijedom nakon sastojaka u koncentracijama većim od 1%. Iza imena sastojaka koji su u formi nanomaterijala u zagradi mora slijediti riječ „nano“. Sastojci se navode u INCI nazivlju. Na parfeme i aromatske spojeve se upućuje putem izraza „parfem“ ili „aroma“. Bojila koja nisu namijenjena bojenju kose mogu se navesti bilo kojim redoslijedom nakon ostalih kozmetičkih sastojaka**

**GDJE?**

* **primarna ambalaža (posuda) jasno čitljivim, vidljivim slovima**
* **sekundarna ambalaža (ambalaža kozmetičkog proizvoda) jasno čitljivim, vidljivim slovima**
* **ako iz praktičnih razloga zbog malih dimenzija kozmetičkog proizvoda nije moguće navesti popis sastojaka i upozorenja, podaci se navode na priloženom ili pričvršćenom listiću, naljepnici, traci, markici ili kartici. Osim ako to nije neizvedivo, ti se podaci navode u skraćenom obliku ili putem simbola ruke i otvorene knjige (Simbol 3.) koji se mora nalaziti na primarnoj ili sekundarnoj ambalaži za upozorenja, a na sekundarnoj za popis sastojaka**
* **u slučaju sapuna, kuglica za kupanje i drugih malih proizvoda za koje je iz praktičnih razloga nemoguće navesti upozorenja na naljepnici, markici, traci , kartici ili priloženom listiću, ti se podaci navode u neposrednoj blizini posude u kojoj je predmetni kozmetički proizvod izložen za prodaju (grupna obavijest o proizvodu)**

**NA KOJEM JEZIKU?**

* **obavijest o proizvodu mora biti napisana na hrvatskom jeziku, jasno čitljivim, vidljivim slovima**

**GDJE TO PIŠE?**

* **Uredba 1223/2009 o kozmetičkim proizvodima, članak 19. - označivanje**

**SIMBOLI?**

   
**Simbol 1. Simbol 2. Simbol 3.**